**J A V N I P O Z I V**

**ZA SAVJETOVANJE SA ZAINTERESIRANOM JAVNOŠĆU U POSTUPKU DONOŠENJA**

**ODLUKE O NAČINU PRUŽANJA JAVNE USLUGE SAKUPLJANJA KOMUNALNOG OTPADA NA PODRUČJU OPĆINE SUTIVAN**

|  |  |
| --- | --- |
| **Nacrt akta na koji se savjetovanje odnosi:** | **Prijedlog Odluke o načinu pružanja javne usluge sakupljanja komunalnog otpada na području Općine Sutivan** |
| **Ciljevi provođenja savjetovanja:** | Omogućiti zainteresiranoj javnosti, sukladno Zakonu o gospodarenju otpadom i Zakonu o zaštiti potrošača, na uvid te dostavljanje mišljenja i primjedbi na izrađen nacrt prijedloga Odluke. Javnost se upoznaje s načinom i uvjetima pružanja javne usluge sakupljanja komunalnog otpada (prikupljanje miješanog komunalnog otpada, biootpada, reciklabilnog i jednom godišnje glomaznog otpada, korištenje reciklažnog dvorišta i dr.), kategorijama korisnika, bitnim svojstvima spremnika za sakupljanje otpada, cijenom obvezne minimalne javne usluge, općim uvjetima ugovora s korisnicima, i dr. Predmetna Odluka ima za cilj uspostaviti javnu uslugu sakupljanja komunalnog otpada na području Općine Sutivan na kvalitetan, postojan i ekonomski učinkovit način, izbjegavajući neopravdano visoke troškove, u skladu s načelima održivog razvoja, zaštite okoliša, javnosti rada i onečišćivač plaća, kako bi se osiguralo i poticalo odvojeno sakupljanje otpada. |
| **Rok za završetak savjetovanja (za dostavu primjedbi i prijedloga i komentara):** | **Zaključno do 02. lipnja 2022. godine** |
| **Način podnošenja primjedbi, prijedloga i komentara:** | Cjelovitim popunjavanjem obrasca za sudjelovanje u savjetovanju sa zainteresiranom javnošću (objavljen uz poziv na savjetovanje na Internet stranicama općine Sutivan [www.sutivan.hr](http://www.sutivan.hr) ) |
| **Adresa za podnošenje prijedloga:** | poštom: Općina Sutivan, Sutivan, Trg Dr. Franje Tuđmana 1, „Savjetovanja sa zainteresiranom javnošću – Odluka o načinu pružanja javne usluge sakupljanja komunalnog otpada na području Općine Sutivan“  e-mail: procelnica@sutivan.hr |
|  |  |
| **Sukladno odredbi članka 11. Zakona o pravu na pristup informacijama („Narodne novine“ broj 25/13 i 85/15) po isteku roka za dostavu mišljenja i prijedloga izraditi će se i objaviti izvješće o savjetovanje sa zainteresiranom javnošću, koje sadrži zaprimljene prijedloge i primjedbe te očitovanja s razlozima za neprihvaćanje pojedinih prijedloga i primjedbi.**  **Izvješće će se objaviti na službenim Internet stranicama općine Sutivan** [**www.sutivan.hr**](http://www.sutivan.hr) | |